b'\n_START_ARTICLE_\nRSA\n_START_PARAGRAPH_\nRSA je algoritem, ki spada v dru\xc5\xbeino algoritmov za \xc5\xa1ifriranje z javnim klju\xc4\x8dem. Je prvi algoritem prakti\xc4\x8dno primeren za podpisovanje in \xc5\xa1ifriranje z javnim klju\xc4\x8dem. RSA se na \xc5\xa1iroko uporablja v protokolih, namenjenim komercialnim komunikacijam in velja kot varen, \xc4\x8de je le dol\xc5\xbeina klju\xc4\x8dev dovolj velika.\n_START_SECTION_\nZgodovina\n_START_PARAGRAPH_\nAlgoritem so leta 1977 opisali Ron Rivest, Adi Shamir in Len Adleman na MIT (Massachusetts Institute of Technology). \xc4\x8crke RSA so za\xc4\x8detnice njihovih imen._NEWLINE_Clifford Cocks, britanski matematik zaposlen pri GCHQ (Government Communications Headquarters), je predstavil ekvivalenten sistem v notranjem dokumentu leta 1973. Predstavljen sistem bi potreboval relativno drage ra\xc4\x8dunalni\xc5\xa1ke komponente, kar je povzro\xc4\x8dalo pomisleke in, kot je znano, se sistem ni raz\xc5\xa1iril. Ponovno je bil sistem obravnavan leta 1997 in je bil razvr\xc5\xa1\xc4\x8den v razred stroge tajnosti._NEWLINE_MIT je algoritem patentiral leta 1983 v ZDA kot\xc2\xa0\xc2\xbbU.S. Patent 4,4050,829\xc2\xab. Prenehal je veljati 21.9.2000. Do tega \xc4\x8dasa je bilo treba v ZDA pla\xc4\x8devati licen\xc4\x8dnino, zato algoritem ni bil vklju\xc4\x8den v nekatere produkte.'